# บัชชาร อัลอะซัด
บัชชาร อัลอะซัด (เกิด 11 กันยายน ค.ศ. 1965) เป็นนักการเมือง นายทหาร และเผด็จการชาวซีเรียSources characterising Assad as a dictator:ที่ดำรงตำแหน่งประธานาธิบดีซีเรียคนที่ 19 ตั้งแต่ ค.ศ. 2000 จนกระทั่งรัฐบาลของเขาถูกโค่นโดยฝ่ายกบฏซีเรียในเดือนธันวาคม ค.ศ. 2024 อัลอะซัดเป็นผู้บัญชาการทหารในกองทัพซีเรียและกองบัญชาการฝ่ายกลางของพรรคสังคมนิยมอาหรับบะอษ์ขณะดำรงตำแหน่งประธานาธิบดี เขาเป็นบุตรของฮาฟิซ อัลอะซัดที่ปกครองซีเรียในระบอบเผด็จการตั้งแต่ ค.ศ. 1971 จนกระทั่งเสียชีวิตใน ค.ศ. 2000 

ในคริสต์ทศวรรษ 1980 อัลอะซัดกลายเป็นหมอ และในช่วงต้นคริสต์ศตวรรษ 1990 เขากำลังฝึกฝนเป็นจักษุแพทย์ที่ลอนดอน แต่ใน ค.ศ. 1994 หลังบาซิล อัลอะซัด พี่ชาย เสียชีวิตจากอุบัติเหตุทางรถยนต์ อัลอะซัดจึงถูกเรียกตัวกลับซีเรียเพื่อเป็นทายาทผู้มีสิทธิโดยตรงแทนบาซิล อัลอะซัดเข้าเรียนในสถาบันการทหารและมีส่วนในการยึดครองเลบานอนของซีเรียเมื่อ ค.ศ. 1998 ต่อมาในวันที่ 17 กรกฎาคม ค.ศ. 2000 อัลอะซัดกลายเป็นประธานาธิบดีต่อจากบิดาที่เสียชีวิตในวันที่ 10 มิถุนายน ค.ศ. 2000การปราบปรามอย่างต่อเนื่องใน ค.ศ. 2001–02 ทำให้ดามัสกัสสปริงสิ้นสุดลง

นักวิชาการและนักวิเคราะห์ระบุว่าการดำรงตำแหน่งประธานาธิบดีของอัลอะซัดเป็นการปกครองแบบเผด็จการที่เน้นความเป็นบุคคลเป็นหลักSources characterising the Assad family's rule of Syria as a personalist dictatorship:

 
 
 
 
 
  โดยปกครองซีเรียในฐานะรัฐตำรวจแบบรวบอำนาจเบ็ดเสร็จ Multiple sources: และเต็มไปด้วยการละเมิดสิทธิมนุษยชนและการปราบปรามอย่างรุนแรงมากมาย

การปราบปรามผู้ประท้วงอาหรับสปริงอย่างรุนแรงของอัลอะซัดระหว่างเหตุการณ์การปฏิวัติซีเรียทำให้เกิดสงครามกลางเมืองซีเรียขึ้นใน ค.ศ. 2011 ซึ่งถึงจุดสูงสุดด้วยการล่มสลายของระบอบอัลอะซัดใน ค.ศ. 2024 สงครามกลางเมืองนี้ทำให้มีผู้เสียชีวิตมากกว่า 580,000 คน ในจำนวนนี้ผู้เสียชีวิตขั้นต่ำ 306,000 คนไม่ใช่ผู้ต่อสู้ Syrian Network for Human Rights รายงานว่า กองกำลังที่สนับสนุนอัลอะซัดมีส่วนทำให้มีพลเมืองเสียชีวิตมากกว่าร้อยละ 90 สหรัฐอเมริกา สหภาพยุโรป และสมาชิกสันนิบาตอาหรับส่วนใหญ่เรียกร้องให้อัลอะซัดลาออกใน ค.ศ. 2011 แต่เขาปฏิเสธและสงครามดำเนินต่อไป รัฐบาลอัลอะซัดก่ออาชญากรรมสงครามในช่วงสงครามกลางเมืองซีเรียหลายครั้งMultiple sources: ส่วนกองทัพได้ก่อเหตุโจมตีด้วยอาวุธเคมีหลายครั้ง (ครั้งที่โดดเด่นที่สุดคือการโจมตีด้วยแก๊สซารินที่ฆูเฏาะฮ์เมื่อวันที่ 21 สิงหาคม ค.ศ. 2013)*
  สำนักงานข้าหลวงใหญ่สิทธิมนุษยชนแห่งสหประชาชาติรายงานว่า การสอบสวนโดยสหประชาติรายงานหลักฐานบ่งชี้ว่าอะซัดเกี่ยวพันกับอาชญากรรมสงคราม และเผชิญกับการสอบสวนระหว่างประเทศและการประณามการกระทำของเขา เมื่อเดือนพฤศจิกายน ค.ศ. 2024 แนวร่วมฝ่ายกบฏซีเรีนทำการรุกรานด้วยความตั้งใจที่จะขับไล่ประธานาธิบดีอัลอะซัดออก ณ ตอนเช้าของวันที่ 8 ธันวาคม เมื่อกองกำลังกบฏเข้าดามัสกัส อัลอะซัดหนีไปที่มอสโกและได้รับสิทธิ์การลี้ภัยทางการเมืองจากรัฐบาลรัสเซีย หลังจากนั้น ดามัสกัสตกเป็นของฝ่ายกบฏและระบอบของอัลอะซัดล่มสลาย

 ปฐมวัย ครอบครัว และการศึกษา 

บัชชาร อัลอะซัดเกิดที่ดามัสกัสในวันที่ 11 กันยายน ค.ศ. 1965 โดยเป็นบุตรคนที่ 2 จากลูกทั้งสามคนของอะนีซะฮ์ มัคลูฟกับฮาฟิซ อัลอะซัด "อัลอะซัด" ในภาษาอาหรับแปลว่า "สิงโต" อะลี อัลอะซัด ปู่ของเขา สามารถเปลี่ยนสถานะของตนจากชาวนาเป็นบุคคลสำคัญรองลงมา และเพื่อสะท้อนสิ่งนี้ เขาจึงเปลี่ยนนามสกุลจาก "วะหช์" (หมายถึง "ป่าเถื่อน") ไปเป็น "อัลอะซัด" ใน ค.ศ. 1927

อัลอะซัดเรียนชั้นประถมและมัธยมที่โรงเรียนอาหรับ-ฝรั่งเศส al-Hurriya ที่ดามัสกัส จากนั้นใน ค.ศ. 1982 เขาจบการศึกษาจากโรงเรียนมัธยมและศึกษาแพทย์ที่มหาวิทยาลัยดามัสกัส

 แพทย์และการก้าวขึ้นสู่อำนาจ 
thumb|upright=0.95|ภาพถ่ายบาซิล อัลอะซัด (1962–1994) พี่ชายของบัชชารที่ถูกกำหนดให้ครองตำแหน่งประธานาธิบดีซีเรียต่อจากบิดา แต่เสียชีวิตในอุบัติเหตุทางรถยนต์เมื่อ ค.ศ. 1994
ใน ค.ศ. 1988 อัลอะซัดสำเร็จการศึกษาจากคณะแพทยศาสตร์และเริ่มทำงานเป็นแพทย์ทหารที่โรงพยาบาลทหารติชรีนในเขตชานเมืองดามัสกัส 4 ปีต่อมา เขาตั้งรกรากในลอนดอนเพื่อเริ่มการฝึกอบรมหลังได้รับปริญญาตรีด้านจักษุวิทยาที่โรงพยาบาลเวสเทิร์นอาย ตอนอยู่ที่ลอนดอนเขาได้รับการเรียกขานเป็น "หนุ่มไอทีกี๊ก" (geeky I.T. guy) บัชชารมีความทะเยอทะยานทางการเมืองเพียงเล็กน้อย และบิดาของเขากำลังเตรียมให้บาซิล พี่ชายของบัชชาร เป็นประธานาธิบดีในอนาคต หลังบาซิลเสียชีวิตในอุบัติเหตุทางรถยนต์เมื่อ ค.ศ. 1994 เพียงไม่นาน บัชชารถูกเรียกตัวกลับเข้ากองทัพซีเรีย จากนั้นไม่นาน โฆษณาชวนเชื่อภาครัฐเริ่มส่งเสริมภาพลักษณ์ต่อสาธารณชนของบัชชารให้เป็น "ความหวังของมวลชน" เพื่อให้สาธารณชนเตรียมความพร้อมสำหรับความต่อเนื่องในการปกครองของตระกูลอัลอะซัดต่อไป

หลังบาซิลเสียชีวิต ฮาฟิซ อัลอะซัดตัดสินใจให้บัชชารเป็นทายาทผู้มีสิทธิโดยตรงคนใหม่

 ประธานาธิบดี 

 สมัยแรก (2000–2011) 
thumb|อัลอะซัดใน ค.ศ. 2004
หลังฮาฟิซ อัลอะซัดเสียชีวิตในวันที่ 10 มิถุนายน ค.ศ. 2000 ได้มีการแก้ไขเพิ่มเติมรัฐธรรมนูญซีเรีย โดยอายุขั้นต่ำที่กำหนดสำหรับการดำรงตำแหน่งประธานาธิบดีลดลงจาก 40 ปีไปเป็น 34 ปี ซึ่งเป็นอายุของบัชชารในขณะนั้น อัลอะซัดลงแข่งขันในฐานะผู้สมัครเพียงคนเดียวและได้รับการแต่งตั้งเป็นประธานาธิบดีในวันที่ 10 กรกฎาคม ค.ศ. 2000 โดยมีผู้สนับสนุนความเป็นผู้นำของเขาถึงร้อยละ 97.29 นอกจากนี้ เขายังแต่งตั้งผู้บัญชาการทหารของกองทัพซีเรียและเลขาธิการพรรคบะอษ์ประจำภูมิภาค การเลือกตั้งแต่ละครั้งจัดขึ้นทุก ๆ 7 ปี ซึ่งอัลอะซัดชนะเสียงสนับสนุนส่วนใหญ่ ผู้สังเกตการณ์อิสระมีมติเอกฉันท์ว่าการเลือกตั้งเหล่านี้มีกระบวนการไม่โปร่งใส และถูกฝ่ายค้านคว่ำบาตร การเลือกตั้งสองครั้งสุดท้ายใน ค.ศ. 2014 และ 2021 จัดขึ้นเฉพาะพื้นที่ที่รัฐบาลซีเรียควบคุมในระหว่างสงครามกลางเมืองของประเทศเท่านั้น และถูกทางสหประชาชาติประณาม

 ดามัสกัสสปริง 

 สงครามกลางเมือง (2011–2024)

 ชีวิตส่วนตัว 
thumb|left|บัชชาร อัลอะซัดกับอัสมาอ์ อัลอะซัด ภรรยา
อัลอะซัดสื่อสารภาษาอังกฤษได้อย่างคล่องแคล่ว และสามารถสนทนาภาษาฝรั่งเศสระดับพื้นฐานได้ด้วย โดยเรียนจากโรงเรียนฝรั่งเศส-อาหรับ al-Hurriyah ที่ดามัสกัส บัชชาร อัลอะซัดนับถือศาสนาอิสลามนิกายอะละวี และไปทำฮัจญ์สองครั้งใน ค.ศ. 1999 และ ค.ศ. 2000

ในเดือนธันวาคม ค.ศ. 2000 อัลอะซัดแต่งงานกับอัสมาอ์ อัคร็อส พลเมืองชาวบริติชจากแอกตันที่มีต้นตอจากซีเรีย ใน ค.ศ. 2001 อัสมาอ์ให้กำเนิดบุตรชื่อฮาฟิซ ผู้ได้ชื่อจากฮาฟิซ อัลอะซัด ปู่ของเด็ก บุตรของบัชชาร อัลอะซัดจบการศึกษาจากมหาวิทยาลัยมอสโกในฤดูร้อน ค.ศ. 2023 โดยมีวิทยานิพนธ์ปริญญาโททางด้านทฤษฎีจำนวน Zein บุตรีของทั้งสอง เกิดใน ค.ศ. 2003 ตามมาด้วย Karim บุตรคนที่สองใน ค.ศ. 2004
 
บุชรอ อัลอะซัด พี่สาว และอะนีซะฮ์ มัคลูฟ แม่ของอัลอะซัด ออกจากซีเรียไปอาศัยที่สหรัฐอาหรับเอมิเรตส์ใน ค.ศ. 2012 และ 2013 ตามลำดับ มัคลูฟเสียชีวิตที่ดามัสกัสใน ค.ศ. 2016

ณ วันที่ 23 ธันวาคม ค.ศ. 2024 มีรายงานว่าอัสมาอ์ อัลอะซัดยื่นฟ้องหย่าหลังไม่พอใจกับชีวิตในมอสโก อย่างไรก็ตาม รัฐบาลรัสเซียปฏิเสธรายงานนั้น

 อิสริยาภรณ์ 
 เครื่องรัฐอิสริยาภรณ์ที่ถูกเพิกถอนและเรียกคืน

 ริบบิ้น เครื่องรัฐอิสริยาภรณ์ ประเทศ วันที่ สถานที่ หมายเหตุ อ้างอิง 80px เครื่องอิสริยาภรณ์เลฌียงดอเนอร์ชั้นกร็อง-ครัว  25 มิถุนายน 2001 ปารีส ตำแหน่งสูงสุดในเครื่องอิสริยาภรณ์เลฌียงดอเนอร์ในสาธารณรัฐฝรั่งเศส อัลอะซัดส่งมอบคืนเมื่อวันที่ 20 เมษายน ค.ศ. 2018 หลังการเปิดกระบวนการเพิกถอนโดยประธานาธิบดีแอมานุแอล มาครง เมื่อวันที่ 16 เมษายน ค.ศ. 2018  80px เครื่องอิสริยาภรณ์เจ้าชายยารอสเลาผู้รอบรู้  21 เมษายน 2002 เคียฟ เพิกถอนในวันที่ 18 มีนาคม ค.ศ. 2023 ในฐานะส่วนหนึ่งในมาตรการคว่ำบาตรที่ออกโดยประธานาธิบดียูเครน วอลอดือมือร์ แซแลนสกึย เพิกถอนรางวัลยูเครนทั้งหมดของสมาชิกรัฐบาลอัลอะซัด  80px อัศวิน เครื่องอิสริยาภรณ์ฟรานซิสที่ 1 ชั้นแกรนด์ครอส  21 มีนาคม 2004 ดามัสกัส เครื่องราชอิสริยาภรณ์แห่งราชวงศ์บูร์บง-ซิซิลีทั้งสอง; หลายปีต่อมาถูกเพิกถอนโดยเจ้าชายคาร์โล ดยุคแห่งกัสโตร  80px เครื่องราชอิสริยาภรณ์ซายิด  31 พฤษภาคม 2008 อาบูดาบี เครื่องราชอิสริยาภรณ์สูงสุดแห่งสหรัฐอาหรับเอมิเรตส์  80px เครื่องอิสริยาภรณ์กุหลาบขาวแห่งฟินแลนด์  5 ตุลาคม 2009 ดามัสกัส หนึ่งในสามเครื่องอิสริยาภรณ์ทางการแห่งฟินแลนด์  85px เครื่องราชอิสริยาภรณ์สมเด็จพระราชาธิบดีอับดุลอะซีซ  8 ตุลาคม 2009 ดามัสกัส เครื่องราชอิสริยาภรณ์สูงสุดแห่งซาอุดีอาระเบีย  80px อัศวิน เครื่องอิสริยาภรณ์กิตติคุณแห่งสาธารณรัฐอิตาลีแบบสังวาลชั้นแกรนด์ครอส  11 มีนาคม 2010 ดามัสกัส เกียรติยศสูงสุดแห่งสาธารณรัฐอิตาลี ต่อมาจอร์โจ นาโปลีตาโน ประธานาธิบดีแห่งสาธารณรัฐอิตาลีได้เพิกถอนเกียรติยศเมื่อวันที่ 28 กันยายน ค.ศ. 2012 เนื่องจาก "ความขุ่นเคือง" ATTO CAMERA INTERROGAZIONE A RISPOSTA SCRITTA 4/17085  Banchedati.camera.it  80px เครื่องอิสริยาภรณ์ผู้ปลดปล่อยแบบสังวาล  28 มิถุนายน 2010 การากัส เกียรติยศสูงสุดแห่งเวเนซุเอลา  80px เครื่องอิสริยาภรณ์กางเขนใต้แบบมหาสังวาล  30 มิถุนายน 2010 บราซิเลีย เครื่องเกียรติคุณสูงสุดของบราซิล  80px เครื่องอิสริยาภรณ์ซีดาร์ ชั้นแกรนด์คอร์ดอน  31 กรกฎาคม 2010 เบรุต เกียรติยศสูงสุดอันดับ 2 แห่งเลบานอน  80px Order of the Islamic Republic of Iran  2 ตุลาคม 2010 เตหะราน เครื่องเกียรติคุณสูงสุดของอิหร่าน  80px Uatsamonga Order  2018 ดามัสกัส รางวัลภาครัฐของเซาท์ออสซีเชีย